Վարդան Ասցատրյան

Վարդան Ռոբերտի Ասցատրյան (), ՀՀ պետական գործիչ։

Կրթություն 
 1982-1987 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը։

Աշխատանքային գործունեություն 
 1987-1993 թթ. - աշխատել է Երևանի էլեկտրալամպերի գործարանում որպես ինժեներ։
 1988-1992 թթ. - «Անկախություն» թերթի լրատվական բաժնի պատասխանատու
 1992-1996 թթ. - «Ազգային ինքնորոշում միավորում» (ԱԻՄ) կուսակցության խորհրդի նախագահ, կուսակցության փոխնախագահ, պատասխանատու քարտուղար։
 1997-1998 թթ. - «Լրագիր» օրաթերթի խմբագրի պաշտոնակատար։
 2000-2002 թթ. - ՀՀ Կառավարությանն առընթեր Կրոնի գործերի պետական խորհրդի առաջին կարգի մասնագետ։
 2002-2004 թթ. - ՀՀ կառավարության աշխատակազմի սոցիալական հարցերի վարչության առաջատար մասնագետ։ 
 2004-2008 թթ. - ՀՀ կառավարության աշխատակազմի ազգային փոքրամասնությունների և կրոնի հարցերի վարչության ռեֆերենտ։
 2008 թ. հունիսի 26-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի ազգային փոքրամասնությունների և կրոնի հարցերի վարչության պետ։
 2014 թ. փետրվարի 24-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի ազգային փոքրամասնությունների և կրոնի հարցերի վարչության պետի պաշտոնից։
 2014 թ. փետրվարի 25-ից նշանակվել է Հայաստանի Հանրապետության կառավարության աշխատակազմի ազգային փոքրամասնությունների և կրոնի հարցերի բաժնի պետ։

Աշխատություններ 
 100-ից ավելի վերլուծական, հայեցակարգային և հրապարակախոսական ակնարկներ ու հոդվածների հեղինակ է։
 ԱՄՆ-ի Սահմանադրության հայերեն առաջին թարգմանության հեղինակ։
 «Սահմանադրություն Սահմանադիր Ժողովի միջոցով» գրքույկ (1992)։
 Կրոնի ոլորտին վերաբերող տեղեկատվական գրքույկներ։
 Ստեղծել է Արարատյան հայրապետական թեմի առաջնորդարանի «Զվարթնոց» տեղեկատվական-վերլուծական կենտրոնի և համանուն կայքը և 2004-2010 թ. եղել է կայքի գիտական խմբագիրը։

Կոչումներ 
 Ունի քաղաքացիական ծառայության 1-ին դասի խորհրդականի դասային աստիճան (2014)։

Ամուսնացած է, ունի երկու որդի։ Անկուսակցական է։

Ծանոթագրություններ 

ՀՀ պետական գործիչներ
ԱԻՄ անդամներ
Հայ լրագրողներ
Հայ կրոնագետներ